Løgnen i dit feed

**Læremidlet** Løgnen i dit feed – DR P3

**Medietyper(r)** Tv-udsendelse

[Link til materiale](https://link.mitcfu.dk/m/CFUTV1143717)

**Fag** Samfundsfag, Teknologiforståelse

**Målgruppe** 8-10 klasse

**Nøgleord** Dokumentar, influencere, reklame, algoritme



# Fagligt fokus

I dokumentaren følger vi to danske influencere i forbindelse med verdens farligste plastikoperation, et Brasilian buttlift.

Vi møder Fie Laursen, som fik foretaget operationen i 2025 på et privathospital i Tyrkiet, og derefter udloddede en operation som præmie til en af hendes følgere på Instagram. Operationen gik dårligt og hun fik komplikationer. Men i hendes kontrakt med hospitalet og hendes marketingsbureau, havde hun en klausul der gjorde, at hun ikke måtte kommunikere negativt om operationen. Man hører hendes side af historien mens hun angrer.

Afsnittet følger desuden en anden dansk influencer, Regitze Bach, som i 2024 skal have lavet samme operation i Tyrkiet. Hun har ikke hørt om de negative sider. Hun ved godt, at det er farligt, men hun har en ”vi lever kun én gang”- tilgang. Man ser hendes optakt, veninden der venter mens der er komplikationer under selve operationen, samt ulækre optagelser hvor en sygeplejerske behandler hende. Efter hjemkomsten til Danmark, fortsætter komplikationerne, og hun må søge hjælp i det danske sundhedsvæsen.

Dokumentaren giver en aktuel indgang til arbejde med sociale medier, de algoritmer og folk der driver indholdet, samt social identitet.

Samfundsfag:

* Eleven kan analysere sociale grupper og fællesskabers betydning for socialisering og identitetsdannelse
* Eleven kan analysere konkrete eksempler på globale kulturelle fænomener.
* Eleven har viden om socialisering og identitetsdannelse.

Teknologiforståelse:

* Eleven kan handle med dømmekraft i komplekse situationer, der vedrører digitale artefakters betydning for individ, fællesskab og samfund

Efter I har set dokumentaren kan I drøfte:

* Hvad får unge mennesker til at få foretaget kosmetiske operationer med risiko for eget velbefindende?
* Hvem bærer ansvaret for den misinformation der er omkring marketing på f.eks. Instagram? Er det influenceren selv? Er det marketingsbureauet bagved? Er det hospitalerne? Er det selv det sociale medie og algoritmerne der styrer løgnen i feedet?

# Ideer til undervisningen

Arbejd med sociale medier og deres påvirkning af os gennem spillet Datafisk. Det er udviklet af lærerstuderende og helt gratis:

<https://xn--dataforstelse-xfb.dk/undervisningsforloeb/>

Hvis I har mod på noget mere avanceret, kan I prøve at lave jeres egen app/sociale medie, som er udstyret med algoritmer, der ikke spreder løgne i feedet. Appen kan enten beskrives med tekst, laves som en powerpoint eller kodes i App Lab:
<https://code.org/en-US/tools/app-lab>